Терезе алдындағы бау бақша (жоба)

1.Қарағанды облысы. Приозерск қаласы. Достық балалар-жасөспірімдер шығармашылық орталығының жанындағы Еркетай шағын орталығы

Жоба Тақырыбы: «Терезе алдындағы бау-бақша»

Дайындаған: Тажибаева Феруза Сансызбаевна.

 2. Жобаның қысқаша мазмұны: Мектепке дейінгі кезенде бала қоршаған ортаны танып біледі. Баланың табиғатты танып білуге деген қызығушылығын оята отырып, педагог осы табиғатпен таныстырып қана қоймай,оны түсінуге, өсімдіктер мен жануарларды қорғауға, табиғаттың сұлулығын сезіне білуге үйретеді. Қарапайым экологиялық түсініктерді меңгерту баланың қоршаған орта нысандарына танымдық қызығушылығын арттырумен тығыз байланысты. Баланың танымдық дамуы ойын барысында,табиғи нысандар мен құбылыстарға бақылау жасау,заттарды қарап,зерттеу кезінде табиғат пен табиғат күнтізбесіндегі ауа-райы жағдайына бақылау нәтижелерін айта білу,еңбек және басқа әрекеттер барысында жүзеге асады. Мектепке дейінгі балалық шақ кезеңінде баланың танымдық дамуы эмоционалдық қарым - қатынастар арқылы қалыптасады. Әрбір жеке бала - қоршаған ортаны қызығушылықпен қабылдайтын кішкентай зерттеуші. Бала белсенді әрекеттерге талпынады. Сондықтан да бақылау мен зерттеу сияқты әдістер балаға неғұрлым жақын болып табылады. Баланың бойында қоршаған табиғаттың өлі және тірі обьектілеріне деген қызығушылық өте ерте оянады. Балалар өте байқағыш келеді. Балалардың назарын табиғаттың әр маусымы сайын болатын өзгерістері, бояулардың ашықтығы, дыбыстардың,иістердің сантүрлігі аударады. Олар өздеріне жаңа әлем ашады: көзге түскен заттарды қолмен ұстауға, көзбен көруге, иісін сезуге, мүмкін болса дәмін татуға тырысады.Табиғатты көре алатын, нәзік сезіне алаты адам, оның алуан түрлілігін, бояуларын, иістерін қабылдайды, оған деген сүйіспеншілігі белсенді және әректшіл сипатта болады. Бала жасынан бөлме өсімдіктерін,үй жануарларын күтуге үйренген, айналадағы өзгерістерді көре алуға, тыңдауға, естуге, таңғалуға және ойға шомуға, сұрақтар қоя білетін адам ғұмыр бойы табиғаттың нағыз жан досы болады. Сондықтан да біз, ересектер, балаларды табиғатты сүюге, құрметтеуге, қорғауға және оның байлықтарын көбейтуге үйретуге міндеттіміз

3. Жобаның мақсаты: Балаларды өсімдіктер әлемімен таныстыру. Терезе алдына гүлдер мен пияз көшетерін өсіруге деген танымдық қызығушылықтарын ояту. Тәжірбие жағдайын қалыптастырып,өсімдктің өсуіндегі өзгерістерді байқауға үйрету. Өсімдіктер әлеміне деген аяушылық сезімдерін ояту, оларды қорғауға тәрбиелеу.

Жобаның міндеті: Балардың шығармашылық қабілетін дамыту. Гүлдерді және пиязды айырып, танып, күтіп,баптау сезімін қалыптастыру. Қоршаған орта туралы білімдерін әрі қарай дамыту. Табиғатты сүйе білуге, қадірлеп қастерлеуге тәрбиелеу. 4. Жоба негізі Білім беру стандарты Қазақстан Республикасының мемлекеттік жалпыға міндетті білім беру стандарты-2009ж Мектепке дейінгі білім беру және тәрбиелеу. Негізгі ережелер Зерттеу тақырыбы: Терезе алдындағы бау-бақша.

Жобаға қатысушылар: Балалар, тәрбиешілер.

Жобаның ұзақтығы: Сәуір-Мамыр

5. Жобаның даму ( зерттеу) кестесі.

Білім беру саласы. Коммуникация. Тақырыбы: «Шаттық шеңбері», «Әткеншек», «Көкөністер достығы» ертегісін әңгімелеу.

Әлеумет. Ертегілер тыңдау. Желілі-рөлді ойын: «Гүлдер дүкені»

Жұмбақ жасыру. Таным. Табиғатта серуендеу, терезе алдындағы бау-бақшада еңбек. Мақал-мәтел айту. Үй гүлі тақпақты жаттау. Шығармашылық: Фото суреттер тамашалау өз еріктері бойынша гүлдердің суретін салу. Денсаулық «гүл» саусақ ойыны, «гүл жинау» ойыны.

Еңбек: Топырақпен таныстыру, құрал-жабдықтармен таныстыру. Гүлдермен пиязды топыраққа отырғызу

6. Оқу іс шаралары. Дайындық кезең: Жылулық шеңбері. «Әткеншек» Өз қолыммен ыдыска, отырғыздым үй гүлін, Сабақтары қып-қысқа, терезеден сүйді күн.

Негізгі кезең: Сұрақ-жауап

-Балалар жыл мезгілдерін айтыңдаршы?

-Қазір жылдың қай мезгілі?

-Дұрыс айтасыңдар, көктем мезгілі. Көктем мезгілінде өсімдіктер өсіп, ағаштар бүршік атады Балалар біз гүлдер мен пиязды көшетке отырғызуымыз керек. Гүл мен пияз - өсімдік, ол табиғатқа жатады?

- Тірі табиғатқа жатады.

- Балалар, гүлдер не үшін керек?

- Гүлдер әдемілік үшін керек гүл туған иесіне, мерекеде аналарға сыйлау үшін керек. Гүлдер ауаны тазартады.

-Гүлдер қайда өседі?(бейнетаспадан, гүлдердің түрін көрсету) - Далада, бөлмеде, алаңда, орманда. Дұрыс, балалар, гүлдер екіге бөлінеді: дала гүлдер, бөлме гүлдері.

- Гүлдер әдемі болып өсу үшін не қажет?

-Топырақ, күннің көзі, су қажет.

- Балалар, гүлдер қалай қоректенеді екен?

- Гүлдер тамыр арқылы қоректенеді.

- Тамыр не үшін керек?

- Гүлдерді тамыр ұстап тұрады, тамыр арқылы су жібереді. (тамыры, сабағы, жапырағы, гүлі)

7. Міне балалар, пияздың бірнеше түрі болады екен. Мысалы, жыл сайын тамырланып өздігінен өсе беретін көпжылдық түрлері бар, олардың жер бетіндегі бөлігі тамаққа пайдаланылады. Бұдан пияздар тұқым арқылы (тұқымын көрсету) өседі. Сол сияқты көшеті арқылы өсетін пияздар

болады. Олар домалақ пішінде болады, қысқа сабақтан және оған тығыз, біріне - бірі қысыла орналасқан етті қабықтардан тұрады. Пияздың сырт келбетін қараңдаршы, үш бөліктен тұрады екен: Жапырағы, дәнегі, тамыры.

- Пияз көкөніске жата ма, әлде жеміске жата ма?

- Ол бақшада өсе ме, әлде бақта өсе ме?

- Пияздың қалай өсіп - өнетінін көргендерің бар ма?

-Пияз қалай өседі?

- Пиязды өсіру үшін не керек?

- Дұрыс айтасыңдар кез - келген өсімдіктің өсуіне қажетті топырақ, су, жарық керек екен.

-Пияздың да басқа өсімдіктердегі сияқты тамыры, жапырағы болады. 8. Тәжірбие жасау

1.Топырақты дайындау.

2.Гүл тұқымын дайындап,балаларға таныстыру. Гүл тұқымын топыраққа отырғызу жөнінде әңгімелесу, Топырақты майдалап қопсытып, шұңқыр қазып, тұқымды салып,бетін жауып, тегістеу. Оған су құю тұқым себілген ыдысты күнге қою,оған міндетті түрде қадағалау керек, гүл өскенде өзінің сұлулығымен қуантатынын түсіндіру.

3.Түйінді пиязды дайындау және пияз туралы әңгімелеу.

4. Балалармен түйнек пиязды 3 күн суға салып тамырын шығарып, топыраққа отрығыздық. Түйнек пияздың топыраққа отырғызған кезде жасыл сабағы 2 см болды.Ол ұзарған сайын оның сабағы жасыл түсі жаңарып отырады. Алғашында пияздың өскен ұштары сарғая бастады. Оған мен су құйып, жарық жақсы түсетін жаққа ауыстырып отырдық. Ол күн жақсы түскен сайын тез өсіп, ұзара бастады. Топырағын қопсытып және мөлшерлеп су құйдық. Пиязға жарық түскен сайын 5 күннен кейін бешінші күндері бақылағанда 5 -7 см өсіп отырды., 5күн 5 см-ге өсті.

9. Қорытынды кезең.

Тақпақ. Гүлдер ектік бақшада,

Баптап күтіп түлеттік.

Қалмасын деп қуарып,

Апта сайын суардық.

Тиым сөздер: Гүлді үзбе. Көк шөпті жұлма. Ағашты сындырма.

Мақал-мәтелдер: Мал төлімен жарасты,

Жер гүлімен жарасты.

Қыз өссе - ел көркі,

Гүл өссе - жер көркі.

Еңбек – түбі береке

Жұмбақтар: Қалың киімді ұнатады,

Шешіндірсен жылатады. (Пияз)

Су құйсаң болды, кетеді бойлап,

Әдемі, жұпар.

Не? Көрші, ойлап? (Гүл)

10. Қолданылған әдебиеттер

1.ҚР мемлекеттік жалпыға бірдей міндетті білім беру сандартты.Мектепке дейінгі тәрбие мен білім беру.-Астана 2009ж П.Г.Саморукова.Как знакомить сприродой детей дошкольного восраста?-Москва.1978 Оқулықтар, балалар энциклопедиялары, әдістемелік құралдар. Мектепке дейінгі тәрбие және оқыту сұрақтары бойынша журналдар, хрестоматиялар, анықтамалық материал және т.б Интернет ресурстар:www. Doshvozrast .ru.www.rsvparents.ru www.45minut.kzwww.edu.gov.kz/ruwww.ivalex. vistcom.ru.

О.Асқаров.

Үй гүлі өз қолыммен ыдысқа,

 Отырғыздым үй гүлін.

 Сабақтарын қып-қысқа.

Терезеден сүйді күн.

Топырағын қопсытып,

 Мезгілімен суардым.

Жапырақ жайып өсті тік,

 Қызыға қарап жүр әркім.

 Үйімізге сән беріп,

 Ашылды гүл бір шөптен.

Жатса да тыста қар көміп,

 Терезеде тұр көктем.

Мақал-мәтелдер:

 Ер-елінде,гүл-жерінде.

 Ел ұлсыз болмас,жер гүлсіз болмас.

 Жұпаргүл-жердің мақтаны.

 Күнсіз гүл өспес, күтусіз ұл өспес.